**A BUDAPEST II. KERÜLETI KÖZBIZTONSÁGI ALAPÍTVÁNY**

Alapító Okiratának egységes szerkezetbe foglalt szövege

1. **Az alapító neve és székhelye**

Budapest Főváros II. ker. Önkormányzat

1024 Budapest, Mechwart liget 1.

Alapító képviselője: Őrsi Gergely Ferenc polgármester

* 1. Az alapítói jogokat az alapító Képviselő testülete gyakorolja.
  2. Az alapítói jogok gyakorlása az alapító kiesése esetén:

Ha az alapító jogutód nélkül megszűnt vagy más okból az alapítói jogait véglegesen nem gyakorolja, az alapítói jogokat a kuratórium gyakorolja.

* 1. Az alapító úgy rendelkezik, hogy az alapítvány jogutód nélküli megszűnésekor a megszűnő alapítvány vagyonát az alapítvány céljával azonos vagy hasonló célú alapítvány vagy egyesület részére juttatja.
  2. Az alapító nem szüntetheti meg az alapítványt.
  3. Az alapító jogosult az alapító okirat módosítására.
     1. Semmis az alapító okiratban az alapítvány céljának módosítása, kivéve, ha az alapítvány a 3./ pont szerinti célját megvalósította, vagy a 3./ pont szerinti cél elérése lehetetlenné vált, és az új cél megvalósítására az alapítvány elegendő vagyonnal rendelkezik.
     2. Semmis az alapító okirat olyan módosítása, amely az alapítvány vagyonának csökkentésére irányul, vagy – ha az alapítványhoz csatlakozás történt – az alapítvány jogutód nélküli megszűnése esetére kijelölt kedvezményezett személyét megváltoztatja.
  4. Az alapító és a csatlakozó az alapítvány részére juttatott vagyont nem vonhatja el és nem követelheti vissza. Ez a rendelkezés alkalmazandó az alapító és a csatlakozó jogutódjára is.

1. **Az alapítvány neve és székhelye**

BUDAPEST II. KERÜLETI KÖZBIZTONSÁGI ALAPÍTVÁNY

1024 Budapest, Mechwart liget l.

1. **Az alapítvány célja**

* A II. kerületi Rendőrkapitányság híradástechnikai, számítástechnikai eszközeinek korszerűsítése, folyamatos fejlesztése;
* A járműállomány korszerűsítése, a járőr gépkocsik számának emelése, karbantartásuk színvonalának javítása;
* Az alapítvány pénzügyi lehetőségeinek függvényében többlet járőri státuszok biztosítása és fenntartása;
* A kerület rendőrségi állományának rendszeres anyagi ösztönzése, a jól dolgozó járőrök, KMB-sek, nyomozók premizálása;
* A rendőrség és az önkormányzat bűnmegelőzési feladatainak ellátásához szükséges pénzügyi feltételek biztosítása, javítása;
* A rendőrség menedzselésének és propagandájának biztosítása;
* A Budapest Főváros II. kerületében működő polgárőrszervezetek anyagi és szakmai támogatása;
* ***Az alapítvány pénzügyi lehetőségeinek függvényében a Budapest Főváros II. kerületében a közbiztonság javítása érdekében történő beruházások támogatása, ösztönzése;***
* ***A Rendőrség, valamint a Fővárosi Katasztrófavédelmi Igazgatóság II. kerületi Hivatásos Tűzoltó-parancsnokság feladatainak ellátásához szükséges anyagi, technikai és humán erőforrások biztosítása;***
* ***A Budapest II. kerületi polgárőr, hivatásos, valamint városrendészeti közterületi jelenlét fokozása, feltételrendszerének biztosítása;***
* ***Budapest II. kerületének, köz- és közlekedésbiztonságáért, bűn- és baleset megelőzéséért, kiemelkedő szakmai tevékenységet folytató, önzetlen helytállást tanúsító személyek tevékenységének elismerése, bemutatása;***
* ***A kerület közbiztonsági helyzetének folyamatos nyomon követése, fejlődési, fejlesztési utak kutatása;***
* ***A kerület lakosainak, valamint szakmai szervezeteinek bevonásával, rendészeti, bűn- és baleset megelőzési, közlekedésrendészeti szakmai műhelymunka kialakítása, feltételrendszerének biztosítása;***
* ***Az áldozattá válás kiemelt területén belül az időskorúak és a fiatalok – különösen az iskolán és családon belüli erőszak – vonatkozásában tevékenységet folytató szervezetek felvilágosító, megelőző és oktató tevékenységének támogatása;***
* ***A kerületi Kábítószer Egyeztető Fórum munkájának és a kábítószer kínálat és kereslet elleni tevékenységet folytató szervezetek és személyek támogatása;***
* ***Innovatív online közbiztonsági kommunikációs rendszer létrehozása a kerületi lakosok és az itt közlekedők élet- és vagyonbiztonságának védelme érdekében;***
* ***Rendezvényekkel, interaktív közösségi akciókkal támogatja céljai megvalósulását;***
* ***Tájékoztató táblák, molino, útburkolati tájékoztató festés, időszaki kiadvány és egyéb közbiztonság-fokozó disszeminációs eszközökkel társadalmasítja működését.***

1. **Az alapítvány tevékenysége**
   1. Az alapítvány – a 3./ pontban meghatározott **céljai elérése érdekében - az alábbi közhasznú tevékenységeket folytatja (Ectv. 2. § 20. pontja):**
2. A helyi közbiztonsággal kapcsolatos tevékenység:

A rendőrséggel együttműködve a kerületi általános és középiskolákban felvilágosító tevékenységet folytat a bűnmegelőzésről, valamint a kábítószer fogyasztás ártalmairól. A lakosság részére felvilágosító és ismeretterjesztő kiadványok terjesztése, vagyonvédelmi tanácsadás és bemutatók tartása a rendőrség és vagyonvédelmi szervezetek bevonásával.

Bűnmegelőzési és kábítószerrel kapcsolatos felvilágosítás nyújtása.

1. A közbiztonság javítására irányuló tevékenységek:

A rendőrséggel együttműködve járőrszolgálat szervezése.

A II. kerületben működő – az alapítvány tulajdonát képező – térfigyelő rendszer működtetése, fejlesztése, rendszeres karbantartása ***harmadik személyekkel együttműködve***. ***Javaslatokat tesz a polgármesternek a közbiztonsággal kapcsolatos fejlesztések elvégzésére és intézkedések meghozatalára. A polgármester felkérése alapján közreműködik ezek megvalósításában.***

1. A lakosság önszerveződő közösségeinek támogatása, a település önfenntartó képességének erősítése:

A kuratóriumi döntése alapján az éves támogatási kereten belül a polgárőr szervezetek működési költségeihez történő anyagi hozzájárulás és szakmai támogatás, folyamatos kapcsolattartás és tanácsadás a polgárőr szervezetek vezetőivel.

Az önkéntes tűzoltók támogatása az alapítvány tulajdonát képező tűzoltóautó folyamatos használatba adásával, valamint a tűzoltóautó működési költségeihez történő részleges hozzájárulás.

* 1. Az alapítvány a ***4.1.*** pont szerinti **közhasznú tevékenységei körében olyan közfeladatokat lát el, amelyekről törvény, illetve törvény felhatalmazása alapján más jogszabály rendelkezései szerint állami szervnek, illetve helyi önkormányzatnak kell gondoskodnia.**

**Ilyen rendelkezést tartalmaz:**

**A Magyarország helyi önkormányzatairól szóló 2011. évi CLXXXIX. törvény 6. § a) pontja szerint a helyi önkormányzat támogatja a lakosság önszerveződő közösségeit, együttműködik e közösségekkel, biztosítja a helyi közügyekben való széles körű állampolgári részvételt.**

**A 2011. évi CLXXXIX. törvény 13. § (1) bek. 12. pontja alapján a helyi önkormányzat feladatát képezi a honvédelem, a polgári védelem, a katasztrófavédelem, és a helyi közfoglalkoztatás is, valamint a 13. § (1) bek. 17. pontja alapján pedig közreműködés a település közbiztonságának biztosításában.**

**A 2011. évi CLXXXIX. törvény 17. § (1) bekezdése szerint a települési önkormányzat a helyi közbiztonságról, vagyonának, más értékének védelméről kényszerítő eszköz alkalmazására törvény alapján jogosult szervezet létrehozásával is gondoskodhat.**

**A Rendőrségről szóló 1994. évi XXXIV. törvény 2. § (2) bek. a) pontja alapján a rendőrség a feladatának ellátása során együttműködik az állami és a helyi önkormányzati szervekkel, a *civil* és a gazdálkodó szervezetekkel, az állampolgárokkal és azok közösségeivel, valamint a 2. § (2) bek. c) pontja alapján támogatja a helyi önkormányzatoknak és az állampolgárok közösségeinek a közbiztonság javítására irányuló önkéntes tevékenységét.**

**A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 2. § (1) bek. alapján a védekezést és a következmények felszámolását az erre a célra létrehozott szervek és a különböző védekezési rendszerek működésének összehangolásával, az állampolgárok, valamint a polgári védelmi szervezetek, a gazdálkodó szervezetek, a Magyar Honvédség, a rendvédelmi szervek, a Nemzeti Adó- és Vámhivatal, az állami meteorológiai szolgálat, az állami mentőszolgálat, a vízügyi igazgatási szervek, az egészségügyi államigazgatási szerv, az önkéntesen részt vevő civil szervezetek és az erre a célra létrehozott köztestületek, továbbá nem természeti katasztrófa esetén annak okozója és előidézője, az állami szervek és az önkormányzatok (a továbbiakban együtt: katasztrófavédelemben részt vevők) bevonásával, illetve közreműködésével kell biztosítani.**

* 1. Az alapítvány a 3./ pontban foglalt céljainak elérése érdekében a hozzá beérkezett támogatási kérelmeket érdemben elbírálja, illetve maga az alapítvány is részt vesz pályázatokon.
  2. Az alapítvány pártoktól független, közvetlen politikai tevékenységet – vagyis pártpolitikai tevékenységet, továbbá országgyűlési képviselői, megyei, fővárosi önkormányzati választáson jelölt állítását [Ectv. 34. § (1) bek. d) pont] – nem folytat, szervezete pártoktól független és azoknak anyagi támogatást nem nyújt.

1. **Az alapítvány céljára rendelt vagyon**

2.000.000,- (Kettőmillió) forint, amelyet alapító az e célra nyitott pénzintézeti számlára már befizetett. Erre a célra az alapítvány az erre kijelölt pénzintézettel bankszámlaszerződést kötött. Az alapítvány céljának megvalósítására éppen fel nem használt és egyéb befektetésekben lekötött vagyonrészt a mindenkori legkedvezőbb feltételeket nyújtó banki betétben kell elhelyezni.

* 1. Az alapítvány céljára rendelt vagyon felhasználható mértéke 80%.
  2. Az alapítvány céljára rendelt vagyont meghaladó minden vagyon az alapítvány céljaira felhasználható.

1. **Az alapítványi vagyon kezelésének és felhasználásának szabályai**

Az alapítvány vagyonát az induló vagyon, a csatlakozáskor felajánlott vagyon, a felajánlott adományok, valamint ezek hozadéka alkotja. Ezt a kuratórium kizárólag az alapítvány céljainak megvalósítására jogosult felhasználni.

A mindenkori kuratórium jogosult és köteles az alapítványi vagyon adta lehetőségek keretei között az alapítvány közhasznú célkitűzéseit a legszélesebb körben a legcélravezetőbb eszközökkel és módon megvalósítani. Ezért az önkéntes segítők mellett fizetett alkalmazottakat is foglalkoztathat, szakmai intézményeket, szakértőket is igénybe vehet.

A kuratórium gondoskodik az alapítványi vagyon folyamatos pótlásáról, illetve gyarapításáról, adományok gyűjtése útján és az alapítványhoz való csatlakozás előmozdításával. Nem pénzbeli adományokat a könyv szerinti, ennek hiányában pedig a szokásos piaci áron kell nyilvántartásba venni.

Az alapítvány az alapítványi cél megvalósításával közvetlenül összefüggő gazdasági tevékenység végzésére jogosult a Ptk. 3:379. § (2) bekezdése alapján.

Az alapítvány gazdasági-vállalkozási tevékenységet csak közhasznú vagy a létesítő okiratban meghatározott alapcél szerinti tevékenység megvalósítását nem veszélyeztetve végez (Ectv. 34. § (1) bek. b) pont).

Az alapítvány a gazdálkodása során elért eredményét nem osztja fel, azt az alapító okiratban meghatározott közhasznú tevékenységére fordítja (Ectv. 34. § (1) bek. c) pont).

Az alapítvány váltót, illetve más hitelviszonyt megtestesítő értékpapírt nem bocsáthat ki.

Az alapítvány

1. a fentiek szerinti vállalkozása fejlesztéséhez közhasznú tevékenységét veszélyeztető mértékű hitelt nem vehet fel;
2. az államháztartás alrendszereitől kapott támogatást hitel fedezetéül, illetve hitel törlesztésére nem használhatja fel.

Az alapítvány befektetési tevékenységet nem folytathat.

Az alapítvány gazdálkodása során elért eredményét nem oszthatja fel, azt a jelen alapító okirat 3./ pontjában meghatározott tevékenységére kell fordítania.

Alapítvány nem lehet korlátlan felelősségű tagja más jogalanynak, nem létesíthet alapítványt és nem csatlakozhat alapítványhoz.

1. **Az alapítvány ügyvezető szerve**
   1. Az alapítvány ügyvezető szerve a ***4 (négy)*** tagból álló kuratórium. A kuratórium tagjai az alapítvány vezető tisztségviselői. A kuratórium az alapítvány legfőbb döntéshozó és képviseleti, illetve ügyintéző szerve.

A kuratórium alakuló ülésén a kuratórium tagjai maguk közül megválasztják az elnököt.

A kuratórium biztosítja az alapítványnak az alapító okiratban meghatározottak szerinti folyamatos működését, gondoskodik az alapítvány vagyonának az alapító okiratban rögzített céloknak megfelelő felhasználásáról. Meghatározza a kitűzött cél megvalósításához szükséges személyi és tárgyi feltételeket, gondoskodik azok biztosításáról.

* 1. A kuratórium elnöke:

Dr. Magyar György (anyja neve: Bock Edit)

Lakcím: 1054 Budapest, Szemere u. 17. 2. em. 2B a.

A kuratórium tagjai:

***~~Ratatics Péter (anyja neve: Dr. Herczka Zsuzsanna)~~***

***~~Lakcím: 1025 Budapest, Zöldlomb u. 48.~~***

dr. Bárándy Gergely Péter (anyja neve:dr. Kecskés Zsuzsanna)

Lakcím: 1137 Budapest, Pozsonyi út 40. 4. em. 3B a.

Dr. Kertész Gusztáv (anyja neve: Trepinszki Katalin)

Lakcím: 1029 Budapest, Köztársaság u. 7.

Farkas Alpár András (anyja neve: Szalay Kornélia)

Lakcím: 1021 Budapest, Kuruclesi út 47/A. 1.em. 3. a.

* 1. A kuratórium tagjait, azaz Dr. Magyar Györgyöt, dr. Bárándy Gergely Pétert, dr. Kertész Gusztávot és Farkas Alpár Andrást az alapító Képviselő-testülete 2019. december 19. napjától ***~~– Ratatics Pétert 2018. december 1. napjától –~~*** 2021. november 30. napjáig tartó határozott időtartamra választotta meg.
     1. Nem lehet a kuratórium tagja az a személy, akivel szemben kizáró ok áll fenn.
     2. A kuratórium vezető tisztségviselőivel szembeni kizáró okok:
  2. Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.
  3. Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.
  4. Nem lehet vezető tisztségviselő az, akit e foglalkozástól jogerősen eltiltottak, az eltiltás hatálya.
  5. Nem lehet vezető tisztségviselő az eltiltást kimondó határozatban megszabott időtartamig, akit eltiltottak a vezető tisztségviselői tevékenységtől.
     1. Nem lehet a kuratórium tagja az alapítvány kedvezményezettje és annak közeli hozzátartozója.
     2. Nem lehet a kuratórium tagja

1. az alapító,
2. olyan személy, aki az alapító hozzátartozója,
3. az alapítóval vagy az alapító meghatározó befolyása alatt álló jogi személlyel vagy jogi személyiség nélküli gazdasági társasággal munkaviszonyban, munkavégzésre irányuló egyéb szerződéses jogviszonyban áll,
4. az alapítóval egyéb érdekeltségi viszonyban áll.
   * 1. Az alapító és közeli hozzátartozói nem lehetnek többségben a kuratóriumban.
   1. A kuratóriumi feladatai különösen:
5. döntés az Ectv-ben meghatározott éves beszámoló és közhasznúsági melléklet elfogadásáról.

Az Ectv-ben meghatározott éves beszámolót a kuratórium elnöke terjeszti elő, és szükség esetén a kuratórium az arról történő szavazást megelőzően külső szakértő véleményét kérheti ki.

Az alapítvány beszámolója tartalmazza:

* + a mérleget (egyszerűsített mérleget),
  + az eredménykimutatást (eredménylevezetést),
  + kettős könyvvitel esetében a kiegészítő mellékletet.

Az alapítvány köteles a beszámolójával egyidejűleg közhasznúsági mellékletet is készíteni, amelynek elfogadása a kuratórium hatáskörébe tartozik. A közhasznúsági mellékletet a kuratórium elnöke az éves beszámolóval egyidejűleg terjeszti elő.

Az alapítvány beszámolója (a közhasznúsági melléklettel) nyilvános, abba bárki betekinthet a nyilvántartást vezető bíróságon, arról saját költségére másolatot készíthet.

Az alapítvány a beszámolóját (a közhasznúsági melléklettel együtt) az alapító www.masodikkerulet.hu honlapján teszi közzé (Ectv. 37. § (3) bek. d) pont).

A közhasznúsági melléklet tartalmazza:

* + az alapítvány által végzett közhasznú tevékenységeket, ezen tevékenységek fő célcsoportjait és eredményeit, valamint a közhasznúság feltételeinek való megfelelés megállapításához szükséges adatokat, mutatókat, továbbá
  + a vagyon felhasználásával kapcsolatos kimutatást, a közhasznú cél szerinti juttatások kimutatását, a vezető tisztségviselőknek nyújtott juttatások összegét és a juttatásban részesülő vezető tisztségviselők felsorolását.

A kuratórium elnöke gondoskodik a beszámoló és mellékleteinek letétbe helyezéséről, amelynek határideje legkésőbb a tárgyév május 31. napja.

A beszámolót az Országos Bírósági Hivatal (OBH) részére kell megküldeni, akigondoskodik annak közzétételéről. A letétbe helyezés elektronikus úton történik az OBH-nál.

1. az alapítvány éves költségvetésének elfogadása;
2. döntés kiegészítő jellegű, nonprofit gazdasági-vállalkozási tevékenység folytatásáról;
3. döntés a rendelkezésre álló alapítványi vagyon felhasználásáról;
4. a kuratórium ügyrendjének meghatározása;
5. a Szervezeti és Működési Szabályzat elfogadása és módosítása.
   1. A kuratórium tagjai tisztségének megszűnése

Megszűnik a kuratórium tisztségviselőjének megbízatása

1. határozott idejű megbízatás esetén a megbízás időtartamának lejártával,
2. visszahívással,
3. lemondással,
4. a vezető tisztségviselő halálával,
5. a vezető tisztségviselő cselekvőképességének a tevékenysége ellátásához szükséges körben történő korlátozásával,
6. a vezető tisztségviselővel szembeni kizáró vagy összeférhetetlenségi ok bekövetkeztével.

(Ptk. 3:25. § (1) bekezdés)

* + 1. Ha a kuratórium tagjai közül a tagok valamelyikének kuratóriumi tagsága – annak lejártát megelőzően – megszűnik, az újonnan kijelölt tag tisztsége az eredetileg kinevezett tag kijelölése idejének hátralévő időtartamára szól.
    2. A kuratórium tagját megbízatásának lejárta előtt az alapítványi cél megvalósításának közvetlen veszélyeztetése esetén az alapítói jogok gyakorlója hívhatja vissza.
  1. Az alapítvány képviselete

Az alapítvány képviseletét harmadik személyekkel szemben, bíróságok és más hatóságok előtt Dr. Magyar György elnök a kuratóriumi tagok közül vagy Farkas Alpár Andrással, vagy Dr. Bárándy Gergely Péterrel együttesen látja el, valamint Dr. Magyar György a kuratóriumi tagok közül vagy Farkas Alpár Andrással, vagy Dr. Bárándy Gergely Péterrel együttesen jogosult rendelkezni az alapítvány bankszámlája felett is.

Dr. Magyar György, Farkas Alpár Andrással, vagy Dr. Bárándy Gergely Péterrel az alapítványt akként jegyzik, hogy nevüket az alapítvány előírt, előnyomott vagy nyomtatott megnevezése alá együttesen írják alá.

Az alapítvány munkavállalóival szemben a munkáltatói jogokat a kuratórium elnöke gyakorolja.

* 1. A kuratórium döntési és eljárási rendje
     1. A kuratórium üléseit szükség szerint, de legalább évente kétszer tartja. A kuratórium ülései nyilvánosak, amely nyilvánosság csak jogszabályban meghatározott esetben korlátozható. A kuratórium üléseinek előkészítése és a kuratóriumi döntések végrehajtása a kuratórium elnökének feladata. A kuratórium ülését a kuratórium elnöke hívja össze. A kuratórium ülésére vonatkozó meghívót írásban, igazolható módon, az ülés napirendjének részletes megjelölésével legkésőbb az ülés előtt 8 nappal kell a kuratórium tagjai részére megküldeni. A kuratórium ülésére vonatkozó meghívóban a határozatképtelenség miatti megismételt kuratóriumi ülés időpontja is egyidejűleg az eredeti napirendi kérdésekkel, az eredeti napra és helyszínre kitűzésre kerül. A megismételt kuratóriumi ülés legkorábban az eredeti – határozatképtelenség miatt elmaradt – kuratóriumi ülés időpontját követő 1 órával későbbi időpontra tűzhető ki. A meghívóban a kuratórium tagjait figyelmeztetni kell arra, hogy a megismételt kuratóriumi ülés akkor is határozatképes, ha a megjelentek száma nem éri el a ***4*** főt.

A kuratórium ülésén állandó meghívottként, tanácskozási joggal részt vesz a II. kerületi Rendőrkapitányság vezetője.

Bármely kuratóriumi tag kérheti kuratóriumi ülés összehívását a cél és az ok megjelölésével. Ilyen kérelem esetén a kuratórium elnöke köteles a kérelem beérkezésétől számított nyolc napon belül intézkedni az ülés összehívásáról. Ha ennek a kötelezettségének a kuratórium elnöke nem tesz eleget, a kuratórium ülését a kérelmet előterjesztő tag is összehívhatja.

* + 1. A kuratórium akkor határozatképes, ha ülésén ***4*** tag jelen van.

A kuratórium határozatképességének számításakor figyelmen kívül kell hagyni az alapítót, és azt a személyt, aki

1. az alapító hozzátartozója,
2. az alapítóval vagy az alapító meghatározó befolyása alatt álló jogi személlyel vagy jogi személyiség nélküli gazdasági társasággal munkaviszonyban, munkavégzésre irányuló egyéb szerződéses jogviszonyban áll, vagy
3. az alapítóval egyéb érdekeltségi viszonyban áll.

A határozatképtelenség miatt változatlan napirenddel megismételt kuratóriumi ülés akkor is határozatképes, ha a jelenlévő tagok száma nem éri el az ***4*** főt.

* + - 1. Amennyiben a megismételt ülésen a jelenlévők létszáma nem éri el az ***4*** főt, abban az esetben a kuratórium határozatait egyhangú döntéssel hozza meg a 7.7.3. pontban meghatározottak figyelembevételével.

Az alapítvány működését a kuratórium két ülése között – utólagos beszámolási kötelezettséggel – a kuratórium elnöke irányítja.

* + 1. A kuratórium valamennyi döntését – a 7.7.2.1. pontban szabályozott eseten kívül – egyszerű szótöbbséggel, nyílt szavazással, határozati formában hozza. A határozatnak tartalmaznia kell a kuratórium döntésének tartalmát, időpontját és hatályát, valamint a döntést támogatók és ellenzők számarányát és személyét. Szavazategyenlőség esetén a kérdést sorshúzás útján kell eldönteni. A kuratórium határozatait a Határozatok Tárában kell nyilvántartani vagy az azokat tartalmazó jegyzőkönyveket kell őrizni.
    2. A kuratórium üléseiről jegyzőkönyvet kell készíteni, amelyet valamennyi jelenlévő kuratóriumi tag aláír.
    3. ***Elektronikus hírközlő útján történő határozathozatal***

***A kuratórium tagja a kuratórium ülésén tagsági jogait személyes részvétel helyett elektronikus hírközlő eszközök igénybevételével (pl. telefon, konferencia hívás, videó hívás) is gyakorolhatja, amennyiben a használt elektronikus hírközlő eszközzel megtartandó ülés során a tagok azonosítása és a tagok közötti kölcsönös és korlátozásmentes kommunikáció kép- és egyidejű hangadatátvitelre alkalmas eszköz és különösen az alábbi (kép- és hang egyidejű) rögzítésre és mentésre is alkalmas program használatával biztosított:***

***a) a Skype szoftver bármely operációs rendszerre kiadott, 8.50.0.38 vagy újabb verziója;***

***b) a Skype for Business szoftver bármely operációs rendszerre kiadott, 16.0.4795.1000 vagy újabb verziója;***

***c) a Microsoft Teams szoftver Windows és macOS operációs rendszerre kiadott 1.2.00.4664 vagy újabb verziója, az iOS operációs rendszerre kiadott 1.0.80 vagy újabb verziója, az Android operációs rendszerre kiadott 1416/1.0.0.2019071503 vagy újabb verziója;***

***d) a Google Meet azon szolgáltatása, amely a kép- és hang egyidejű rögzítését és mentését az alkalmazáson belül biztosítja.***

***A személyes jelenlét helyett az elektronikus hírközlő eszközök igénybevételével megtartandó kuratóriumi ülést a kuratórium elnöke legalább 6 (hat) naptári nappal az ülés időpontja előtt a tag nyilvántartott elektronikus levelezési (e-mail) címére e-mail útján kiküldött és visszaigazolt (visszaigazoló email és/vagy olvasási igazolás) meghívóval hívja össze. Az elektronikus úton történő megtartás ellen bármely tag e-mailben tiltakozhat. Az ülés elektronikus hírközlő eszközzel történő megtartására kizárólag abban az esetben van lehetőség, ha ehhez az ülést megelőző legalább 2 (kettő) naptári nappal valamennyi tag (email útján) hozzájárul, vagy a meghívó megküldését vagy közzétételét követő 3 (három) naptári napon belül egyetlen tag sem tiltakozik email útján. Amennyiben bármely tag személyes jelenléttel kíván a kuratórium ülésén részt venni, úgy az ülést nem lehet elektronikus hírközlő eszközök igénybevételével megtartani (nem ideértve a veszélyhelyzet során a személy- és vagyonegyesítő szervezetek működésére vonatkozó eltérő rendelkezések újbóli bevezetéséről szóló 502/2020. (XI. 16.) Korm. rendelet vagy egyéb irányadó, releváns jogszabály szerinti időszakot, illetve körülményeket).***

***A kuratóriumi ülés érdemi megkezdése előtt a képi adatátvitel esetében valamennyi résztvevőnek mint azonosított személynek megfelelően megvilágítva, úgy kell a kamerába néznie, hogy minden résztvevő meg tudjon győződni a felmutatott okmányon szereplő fénykép és az azonosított természetes személy arcképének, lehetőség szerint nemének, illetve hozzávetőleges korának egyezőségéről. Az azonosításhoz felhasznált okmányának minden, rögzítendő adatot tartalmazó oldalát a kamerának – megfelelően megvilágítva – fel kell mutatnia úgy, hogy az okmány jól látható, illetve adattartalma jól olvasható legyen. A biztonsági elemet tartalmazó okmány kamera előtti olyan mozgatását is el kell végezni, amely alapján a biztonsági elem az okmányon felismerhető.***

***Az elektronikus hírközlő eszközök igénybevételével tartott ülésen elhangzottakat és a meghozott határozatokat felvételen úgy kell rögzíteni, hogy az utóbb ellenőrizhető legyen. Az elektronikus hírközlő eszközök igénybevételével megtartott ülésről a jegyzőkönyv felvételének általános (ld. fentebb) szabályainak értelemszerű, józan észnek megfelelő alkalmazásával jegyzőkönyvet kell készíteni (ezt a kuratórium elnöke készíti el és írja alá), és abban rögzíteni kell az ülés megtartásának körülményeit is. A jegyzőkönyvnek tartalmaznia kell az ülésen online módon részt vevő tagok adatait (legalább: név, lakcím, email-cím).***

***Az elektronikus hírközlő eszköz közvetítésével tartott kuratóriumi ülés döntéseit a döntés időpontját követő 5 (öt) munkanapon belül e-mail útján közölni kell a tagokkal.***

* + 1. ***Határozathozatal ülés tartása nélkül***

***Ebben az esetben a határozati javaslatot a kuratórium elnöke igazolható módon (személyes kézbesítés, tértivevényes levél vagy visszaigazolható email útján) a válaszadási határidőre és a válaszadás módjára való figyelmeztetéssel köteles eljuttatni a kuratórium tagjainak, majd a beérkezett szavazatokat összesíteni, és a szavazás eredményéről a tagoknak írásban tájékoztatást adni köteles. Az írásbeli szavazás akkor érvényes, ha a tag a szavazatát a szavazásra feltett kérdés kézhezvételét követő 3 napon belül az elnökhöz eljuttatja. A határozati javaslatot elfogadottnak kell tekinteni, ha a válaszadási határidő elteltéig a kuratóriumi tagok többsége a határozati javaslatot elfogadta. Az írásbeli szavazás eredményéről és a határozathozatalról, valamint annak keltéről a tagokat - az utolsó szavazat beérkezését, illetve a szavazat eljuttatására nyitva álló határidő leteltét követő 8 napon belül – a kuratórium elnöke írásban tájékoztatja. Az írásbeli határozathozatal esetén az azzal kapcsolatos dokumentációt a Határozatok Tárához kell csatolni.***

* 1. A kuratórium elnökének feladatai

A kuratórium elnöke:

1. összehívja a kuratórium ülését,
2. képviseli az alapítványt a 7.6. pontban írottak szerint,
3. kezeli az alapítvány pénzeszközeit, és a 7.6. pontban írottaknak megfelelően utalványozási jogkört gyakorol,
4. vezeti a Határozatok Tárát vagy őrzi a határozatokat tartalmazó jegyzőkönyveket,
5. gondoskodik a kuratórium döntéseinek az érintettekkel való közléséről és nyilvánosságra hozataláról,
6. dönt az alapítvány működésével kapcsolatban keletkezett iratokba – előre egyeztetett időpontban – történő betekintés lehetővé tételéről az alapítvány székhelyén.

A kuratórium elnökének az intézkedéseit a kuratórium döntésének megfelelően, döntés hiányában pedig az alapítvány érdekeivel összhangban kell megtennie.

A kuratórium elnökét akadályoztatása esetén az általa kijelölt kuratórium tag, ilyen személy hiányában a kuratórium által megbízott kuratóriumi tag helyettesíti.

* 1. A kuratórium tagjainak díjazása

A kuratórium tagjai az alapítványi vagyon kamataiból díjazásban és költségtérítésben részesülhetnek. A kuratórium feladatainak ellátására alkalmazottakat foglalkoztathat, megbízásokat adhat. A kuratórium alkalmazottai önálló döntési jogosultsággal nem rendelkeznek, feladataikat a kuratórium, illetve az elnök irányítása szerint látják el.

* 1. A kuratórium elnökére és tagjaira vonatkozó összeférhetetlenségi szabályok

A kuratórium határozathozatalában nem vehet részt az a személy, aki vagy akinek közeli hozzátartozója a határozat alapján

* 1. kötelezettség vagy felelősség alól mentesül, vagy
  2. bármilyen más előnyben részesül, illetve a megkötendő jogügyletben egyébként érdekelt. (**Ectv. 38. § (1) bek.)**

Nem minősül előnynek az alapítvány cél szerinti juttatásai keretében a bárki által megkötés nélkül igénybe vehető nem pénzbeli szolgáltatás.

Az alapítvány megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt – annak megszűnését megelőző két évben legalább egy évig –,

1. amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
2. amellyel szemben az állami adó- és vámhatóság jelentős összegű adóhiányt tárt fel,
3. amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,
4. amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte. (**Ectv. 39. § (1) bek.)**

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

1. **Az alapítvány felügyelő bizottsága**
   1. Az alapítvány háromtagú felügyelő bizottsága ellenőrzi az alapítvány működését és gazdálkodását. Ennek során a kuratórium tagjaitól jelentést, az alapítvány munkavállalóitól pedig tájékoztatást vagy felvilágosítást kérhet, továbbá az alapítvány könyveibe és irataiba betekinthet, azokat megvizsgálhatja.

A felügyelő bizottság alakuló ülésén a tagok maguk közül megválasztják a felügyelő bizottság elnökét.

A felügyelő bizottság tagja az alapítvány kuratóriumának ülésén tanácskozási joggal részt vehet, illetve részt vesz, ha jogszabály vagy a létesítő okirat így rendelkezik.

A felügyelő bizottság köteles a kuratóriumot tájékoztatni és annak összehívását kezdeményezni, ha arról szerez tudomást, hogy

1. az alapítvány működése során olyan jogszabálysértés vagy az alapítvány érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése a kuratórium döntését teszi szükségessé;
2. a vezető tisztségviselők felelősségét megalapozó tény merült fel.

Az alapítvány kuratóriumát a felügyelő bizottság indítványára – annak megtételétől számított harminc napon belül – össze kell hívni. E határidő eredménytelen eltelte esetén a kuratórium összehívására a felügyelő bizottság is jogosult.

Ha a kuratórium a törvényes működés helyreállítása érdekében szükséges intézkedéseket nem teszi meg, a felügyelő bizottság köteles haladéktalanul értesíteni az alapítvány törvényességi ellenőrzését ellátó szervet.

A felügyelő bizottság valamennyi tagját a Képviselő-testület 2019. december 19. napjától 2024. november 30. napjáig terjedő határozott időtartamra választotta meg.

A felügyelő bizottság tagjai:

dr. Szalai Tibor (anyja neve: Kani Rozália)

Lakcím: 1024 Budapest, Buday László u. 9. fszt. 4.

Vajthó Gábor (anyja neve: Halák Ottília)

Lakcím: 2314 Halásztelek, István u. 2/7.

dr. Tompa János Lajos (anyja neve: Szűk Piroska)

Lakcím: 1024 Budapest, Fillér u. 13-15.

A felügyelő bizottság akkor határozatképes, ha ülésén valamennyi felügyelő bizottsági tag jelen van. A határozatképtelenség miatt, változatlan napirenddel megismételt felügyelő bizottsági ülés akkor határozatképes, ha a jelenlévő felügyelő bizottsági tagok száma eléri a kettő főt.

A felügyelő bizottság üléseit szükség szerint, de legalább évente kétszer tartja. A felügyelő bizottság ülései nyilvánosak. A felügyelő bizottság üléseinek előkészítése és a felügyelő bizottsági döntések végrehajtása a felügyelő bizottság elnökének feladata. A felügyelő bizottság ülését a felügyelő bizottság elnöke hívja össze. A felügyelő bizottság ülésére vonatkozó meghívót írásban, igazolható módon*,* a napirend részletes megjelölésével kell a felügyelő bizottság tagjai részére megküldeni oly módon, hogy a meghívók elküldése és az ülés tervezett időpontja között legalább 8 napos időköz legyen.

A felügyelő bizottság ülésére vonatkozó meghívóban a határozatképtelenség miatti megismételt felügyelő bizottsági ülés időpontja is egyidejűleg az eredeti napirenddel, az eredeti napra és helyszínre kitűzésre kerül. A megismételt felügyelő bizottsági ülés legkorábban az eredeti – határozatképtelenség miatt elmaradt – felügyelő bizottsági ülés időpontját követő 1 órával későbbi időpontra tűzhető ki. A meghívóban a felügyelő bizottság tagjait figyelmeztetni kell arra, hogy a megismételt felügyelő bizottsági ülés akkor is határozatképes, ha a megjelent felügyelő bizottsági tagok száma nem éri el a 3 főt.

Bármely felügyelő bizottsági tag kérheti felügyelő bizottság ülésének összehívását a cél és az ok megjelölésével. Ilyen kérelem esetén a felügyelő bizottság elnöke köteles a kérelem beérkezésétől számított 8 napon belül intézkedni az ülés összehívásáról. Ha ennek a kötelezettségének a felügyelő bizottság elnöke nem tesz eleget, a felügyelő bizottság ülését a kérelmet előterjesztő felügyelő bizottsági tag is összehívhatja.

A felügyelő bizottság valamennyi döntését egyhangú döntéssel, nyílt szavazással, határozati formábanhozza.

A felügyelő bizottság tagjainak megbízatásukért díjazás nem jár.

* 1. A felügyelő bizottság tagjaira vonatkozó összeférhetetlenségi szabályok

Nem lehet a felügyelő bizottság elnöke vagy tagja az a személy, aki

1. a legfőbb szerv elnöke vagy tagja,
2. az alapítvánnyal e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,
3. az alapítvány cél szerinti juttatásából részesül – kivéve a bárki által megkötés nélkül igénybe vehető nem pénzbeli szolgáltatásokat –, illetve
4. az a)-c)pontban meghatározott személyek közeli hozzátartozója.
   1. A felügyelő bizottság tagjaira a kuratórium tagjaira vonatkozó kizáró és összeférhetetlenségi szabályokat alkalmazni kell. (Ptk. 3:400 § (2) bek.)
5. **Az alapítványhoz való csatlakozás**

Az alapítvány nyitott, ahhoz adománnyal bármely belföldi és külföldi magánszemély, jogi személy vagy jogi személyiség nélküli szervezet csatlakozhat. A csatlakozáshoz a kuratórium hozzájárulása szükséges. Az alapítványhoz csatlakozni kívánók felajánlása lehet készpénz, továbbá bármilyen vagyoni értékkel bíró dolog, szellemi alkotás, vagyoni értékű jog.

Az alapítvány az adományokat célja elérése érdekében használja fel.A kuratórium visszautasíthatja azt az adományt, amelynek elfogadása a nemzeti érdekeket vagy az alapítvány céljait sértené.

1. **Az alapítvány határozatlan időre létesült.**
2. **Az alapítvány megszűnik**, ha
3. az alapítvány a célját megvalósította, és az alapító új célt nem határozott meg;
4. az alapítvány céljának megvalósítása lehetetlenné vált, és a cél módosítására vagy más alapítvánnyal való egyesülésre nincs mód; vagy
5. az alapítvány három éven át a célja megvalósítása érdekében nem folytat tevékenységet, (a.) b.) c.) pontok: 3:403. § (1) bek.)
6. az arra jogosult szerv megszünteti, feltéve, hogy a jogi személy vagyoni viszonyainak lezárására irányuló megfelelő eljárás lefolytatását követően a bíróság a jogi személyt a nyilvántartásból törli. (Ptk. 3:48. § (1) bek.)

Ha valamelyik megszűnési ok bekövetkezik, a kuratórium elnöke értesíti az alapítói jogokat gyakorló szervet a szükséges intézkedések megtétele érdekében, és a megszűnési ok bekövetkeztét közli a Felügyelő Bizottsággal is.

Ha az alapítói jogokat gyakorló szerv a megszűnési ok alapján 30 napon belül érdemi intézkedést nem hoz, a kuratórium elnöke ezt követően köteles a nyilvántartó bírósághoz bejelenteni a megszűnési okot. A bejelentési kötelezettség késedelmes voltából vagy elmulasztásából eredő károkért az alapítvánnyal és harmadik személyekkel szemben a kuratórium tagjai egyetemlegesen felelnek.

A jogutód nélkül megszűnő alapítványnak a hitelezői igények kielégítése után megmaradó vagyonáról a törlését elrendelő határozatban kell rendelkezni.

1. **Határozatok nyilvánossága**

A kuratórium elnöke gondoskodik a kuratórium döntéseinek az érintettekkel való közléséről, ajánlott postai küldemény, vagy e-mail útján.

A kuratórium elnöke gondoskodik a kuratórium határozatainak nyilvánosságra hozataláról az alapítvány székhelyén elhelyezett hirdetőtáblán történő kifüggesztés útján.

Az alapítvány alapító okiratának 3./ pontja szerinti tevékenységéről és gazdálkodásának legfontosabb adatairól a tárgyévet követő naptári év május 31. napjáig köteles a Budapest Főváros II. kerületi Önkormányzat Budai Polgár című helyi lapjában beszámolni.

Amennyiben az alapítvány pályázatot ír ki, úgy a pályázati felhívás és az eredmény közlése valamelyik napilapban történik.

1. **Jogszabályok**

Jelen alapító okiratot az 1./ pontban meghatározott alapító akarata szerint kell értelmezni, úgy, hogy az alapítvány célja megvalósuljon.

Az alapító okiratban nem szabályozott kérdésekben a Polgári Törvénykönyvről szóló 2013. évi V. törvény (Ptk.), és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (Ectv.), A civil szervezetek gazdálkodása, az adománygyűjtés és a közhasznúság egyes kérdéseiről szóló 350/2011. (XII. 30.) Korm. rendelet, A civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény, A Nemzeti Együttműködési Alappal kapcsolatos egyes kérdésekről szóló 5/2012. (II.16.) KIM rendelet, valamint A belügyminiszter irányítása alatt álló egyes rendvédelmi szervek és oktatási intézmények részére felajánlott adományok elfogadásának rendjéről szóló szabályzat kiadásáról szóló 26/2010. (XII. 29.) BM utasítás rendelkezései irányadók, annak keretei között a kezelő szervezet bármely kérdésben határozatot hozhat.

Az alapító okirat egységes szerkezetbe foglalt szövege megfelel az alapító okirat módosítás alapján hatályos tartalmának.

Az egységes szerkezetű alapító okirat elkészítésére az alapító okirat alábbi pontjának változása adott okot (módosítás félkövér, dőlt és aláhúzott betűvel jelölve):

* 3. pontban az alapítvány céljainak bővülése
* 4.1. b.) pont kiegészítése
* 4.2. pont módosítása
* 7.1. pontban a kuratórium tagjai létszámának változása
* 7.2. pontban az egyik kuratóriumi tag törlése
* 7.3. pontban az egyik kuratóriumi tag törlése
* 7.7.1. pont, 7.7.2. pont, 7.7.2.1. pont változása
* 7.7.5. és 7.7.6. pontok létrehozása: elektronikus hírközlő útján történő, továbbá az ülés tartása nélküli határozathozatal szabályainak rögzítése

**Budapest, 2021. május …**

BUDAPEST FŐVÁROS II. KERÜLETI ÖNKORMÁNYZAT

Képv.: Őrsi Gergely Ferenc polgármester

alapító

Alulírott Litresits Ügyvédi Iroda (eljáró ügyvéd: dr. Litresits András ügyvéd, cím: H-1053 Budapest, Veres Pálné utca 14. II/4., Telefon: +36-1-322-0699; Mobil: +36-20-349-1636; KASZ: 36064620), a Budapesti Ügyvédi Kamarába bejegyzett ügyvéd ellenjegyzésemmel a Cnytv. 38. § (2) bekezdése alapján igazolom, hogy a jelen, általam szerkesztett és előttem aláírt alapító okirat egységes szerkezetbe foglalt szövege megfelel az alapító okirat módosítások alapján hatályos tartalmának, a vonatkozó hatályos jogszabályoknak és az okiratot aláíró akaratának.

**Ellenjegyzem: Budapesten, 2021. május … napján**

Litresits Ügyvédi Iroda

dr. Litresits András ügyvéd (KASZ: 36064620)